
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1966 

5 Οκτωβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επιβολή πολλαπλού τέλους και προστίμου για τελω- 
νειακή παράβαση του 5ΕΘΙΚ 3ΕΑ\/ΚΟ του ΑΝΤΙΙΝ 

και της ΜΑΒΙΑ. 1 

Απόκτηση της Ελληνικής Ιθαγένειας από την ομογενή 
ΠΟΥΝΤΕΓΙΑΝ (ΡΨΩΕΥΑΝ) ΛΙΟΥΝΤΜΙΛΑ (ϋυΡΜΙίΑ) 

του ΒΛΑΔΙΜΗΡΟΥ και της ΒΑΛΕΝΤΙΝΑ. 2 

Έγκριση Οργανισμού Εσωτερικής Υπηρεσίας του Νο¬ 
μικού Προσώπου «Δημοτικοί Παιδικοί Σταθμοί Δή¬ 
μου Φιλίππων». 3 

Συγκρότηση Επιτροπής άρθρου 8 του ν. 3463/2006 
περί ονομασίας και μετονομασίας συνοικιών, 

οδών - πλατειών. 4 

Έγκριση πρόσληψης με σύμβαση μίσθωσης έργου 
στο Δήμο Φλώρινας. 5 


Σύσταση προσωρινών προσωποπαγών θέσεων Ιδιω¬ 
τικού Δικαίου Αορίστου Χρόνου στον Δήμο Ωραιο- 
κάστρου στις οποίες κατατάσσεται το πλεονάζον 
προσωπικό της Δημοτικής Επιχείρησης Τοπικής 


Ανάπτυξης Ωραιοκάστρου (ΔΈ.Τ.Α.Ω.). 6 

Τροποποίηση Εσωτερικού Κανονισμού Οργανώσεως 

λειτουργίας και προσωπικού του ΑΟΣΑΚ. 7 

Συγκρότηση Επιτροπών Δημοπρασιών έτους 2007 

του ν. 3316/2005. 8 

Σύσταση Εκκλησιαστικού Ιδρύματος υπό την επωνυ¬ 
μία «“ΤΟ ΧΑΝΙ ΤΗΣ ΒΟΣΤΙΤΣΑΣ” ΟΙΚΟΣ ΕΥΓΗΡΙΑΣ 
ΣΧΟΛΑΖΟΝΤΩΝ ΑΡΧΙΕΡΕΩΝ ΤΗΣ ΙΕΡΑΣ ΜΗΤΡΟ- 
ΠΟΛΕΩΣ ΚΑΛΑΒΡΥΤΩΝ ΚΑΙ ΑΙΓΙΑΛΕΙΑΣ». 9 


ΑΠΟΦΑΣΕΙ Σ 

(1) 

Επιβολή πολλαπλού τέλους και προστίμου για τελω- 
νειακή παράβαση του 3ΕΘΙΚ δΕΑΝ/ΚΟ του ΑΝΤΨΝ 
και της ΜΑΒΙΑ. 

Ο ΔΙΕΥΘΥΝΤΗΣ ΤΕΛΩΝΕΙΟΥ ΠΑΤΡΩΝ 

Με την υπ’ αριθμ. 288/02/11.6.2004 καταλογιστική πράξη 
του Διευθυντού Τελωνείου Πατρών, επιβάλεται σε βάρος 
του 5ΕΘΙΚ 3Ι_Α\/ΚΟ του ΑΝΤΙΙΝ και της ΜΑΒΙΑ, κατόχου 


του υπ’ αριθμ. 080673 διαβατηρίου Σκοπιών και 000180385 
διαβατηρίου Κροατίας και ήδη αγνώστου διαμονής, πολ¬ 
λαπλό τέλος ποσού 638.828,49 ευρώ καθώς και πρόστιμο 
22.890,68 ευρώ πλέον τελών χαρτοσήμου και υπέρ ΟΓΑ 
εισφοράς ποσοστού 2,4%, για παράβαση του άρθρου 142 
παρ. 2 του ν. 2960/2001 «Περί Εθνικού Τελωνειακού Κώδικα» 
καθώς και του άρθρου 87 παρ. 4 του β.δ. 13/16.3.1920. 

Ο Διευθυντής 
ΝΙΚΟΛΑΟΣ ΠΑΛΙΟΣ 

-♦- 

( 2 ) 

Απόκτηση της Ελληνικής Ιθαγένειας από την ομογενή 
ΠΟΥΝΤΕΓΙΑΝ (ΡΙΙΟΕΥΑΝ) ΛΙΟΥΝΤΜΙΛΑ (ϋΙΙΟΜΙΕΑ) του 
ΒΛΑΔΙΜΗΡΟΥ και της ΒΑΛΕΝΤΙΝΑ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Με την υπ’ αριθμ. Φ.17743/3608/24.9.2007 απόφαση του 
Γενικού Γραμματέα Περιφέρειας Αττικής, γίνεται αποδε¬ 
κτή η αίτηση της ΠΟΥΝΤΕΓΙΑΝ (ΡΨΩΕΥΑΝ) ΛΙΟΥΝΤΜΙΛΑ 
(Ι_ΙΥϋΜΙΙ_Α) του ΒΛΑΔΙΜΗΡΟΥ και της ΒΑΛΕΝΤΙΝΑ, περί 
αποκτήσεως της Ελληνικής Ιθαγένειας, σύμφωνα με τις 
διατάξεις 15 και 35 του ν. 3284/10.11.2004 (ΦΕΚ 217 Α') «Περί 
κυρώσεως του Κώδικα της Ελληνικής Ιθαγένειας». 

Με εντολή Γ ενικού Γ ραμματέα Περιφέρειας 

Η Γ ενική Διευθύντρια Περιφέρειας 
ΑΙΚΑΤΕΡΙΝΗ ΓΙΑΒΑΣΗ 

-♦- 

Αριθμ. 7744 (3) 

Έγκριση Οργανισμού Εσωτερικής Υπηρεσίας του Νο¬ 
μικού Προσώπου «Δημοτικοί Παιδικοί Σταθμοί Δή¬ 
μου Φιλίππων». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1) Τις διατάξεις του αρθ. 9 του ν. 2503/1997 (ΦΕΚ 107/ 
Α'/1997), «Διοίκηση, Οργάνωση, Στελέχωση της Περι¬ 
φέρειας, ρύθμιση θεμάτων για την Τοπική Αυτ/ση και 
άλλες διατάξεις». 

2) Τις διατάξεις του άρθρου 10 του ν. 3584/2007 «περί 
κυρώσεως του Κώδικα καταστάσεως Δημοτικών και 
Κοινοτικών Υπαλλήλων». 

3) Τις διατάξεις του ν. 2190/1994 «Σύσταση ανεξάρ¬ 
τητης αρχής για την επιλογή προσωπικού και ρύθμιση 
θεμάτων διοίκησης», όπως ισχύει με τις τροποποιήσεις 
του. 

4) Τις διατάξεις του άρθρου 12 του ν. 2880/2001 (ΦΕΚ 
9/Α'/30.1.2001), «Πρόγραμμα Πολιτεία για την μεταρρύθ¬ 
μιση και τον εκσυγχρονισμό της Δημόσιας Διοίκησης 
και άλλες διατάξεις». 

5) Τις διατάξεις του αρθ. 240 του ν. 3463/2006. 

6) Του αρθ. 90 του «Κώδικα της Νομοθεσίας για την 
Κυβέρνηση και τα Κυβερνητικά Όργανα», που κυρώθηκε 
με το άρθρο πρώτο του π.δ. 63/2005, το οποίο ρυθμίζει 
τον έλεγχο των δαπανών (ΦΕΚ 98Α'). 

7) Την υπ’ αριθμ. 10883/19.10.2005 απόφαση του Γεν. 
Γραμματέα Περιφέρειας Α.Μ.Θ. (ΦΕΚ 1545/Β79-11.2005), 
περί σύστασης του Νομικού Προσώπου με την επωνυμία 
«Δημοτικοί Παιδικοί Σταθμοί Δήμου Φιλίππων». 

8) Την υπ’ αριθμ. 99/2007 απόφαση του Δημοτικού 
Συμβουλίου Φιλίππων με την οποία εγκρίθηκε η υπ’ 
αριθμ. 6/2007 απόφαση του Διοικητικού Συμβουλίου του 
Νομικού Προσώπου με την επωνυμία «Δημοτικοί Παιδικοί 
Σταθμοί Δήμου Φιλίππων» που ψηφίστηκε ο Οργανισμός 
Εσωτερικής Υπηρεσίας του. 

9) Την υπ’ αριθμ. 2 (πρακτικό 13/31.7.2007) σύμφωνη 
γνωμοδότηση του Υπηρεσιακού Συμβουλίου του άρθ.8 
του ν. 2307/1995 Ν. Καβάλας. 

10) Την υπ’ αριθμ. 2550/1.10.2003 (ΦΕΚ 1588/Β727.10.2003) 
απόφαση του Γενικού Γραμματέα Περιφέρειας Ανατολι¬ 
κής Μακεδονίας - Θράκης «Μεταβίβαση αρμοδιοτήτων 
στους Δ/ντές Τοπικών Αυτ/σεων και στους Τμηματάρχες 
των ιδίων Υπηρεσιών», αποφασίζουμε: 

Εγκρίνουμε την υπ’ αριθμ. 99/2007 απόφαση του Δημο¬ 
τικού Συμβουλίου Φιλίππων με την οποία εγκρίθηκε η υπ’ 
αριθμ. 6/2007 απόφαση του Διοικητικού Συμβουλίου του 
Νομικού Προσώπου με την επωνυμία «Δημοτικοί Παιδικοί 
Σταθμοί Δήμου Φιλίππων» που ψηφίστηκε ο Οργανισμός 
Εσωτερικής Υπηρεσίας όπως παρακάτω: 

Αρθρο 1 

Διάρθρωση Υπηρεσιών 

Οι υπηρεσίες των Δημοτικών Παιδικών Σταθμών λει¬ 
τουργούν σε επίπεδο Διεύθυνσης και αποτελούνται από 
τα εξής τμήματα: 

Α) Τμήμα Προσχολικής αγωγής 

Β) Τμήμα Διοικητικού - Οικονομικού 

Αρθρο 2 

Αρμοδιότητες Δ/νσης και Τμημάτων 

Α) Η διεύθυνση εποπτεύει, συντονίζει και κατευθύνει 
το παιδαγωγικό έργο των Σταθμών και γενικά μεριμνά 
για την εύρυθμη λειτουργία του σύμφωνα με τον ισχύ- 
οντα κανονισμό. 

Β) Το τμήμα Προσχολικής Αγωγής επιμελείται την 
παροχή συγχρόνως προσχολικής αγωγής στα φιλοξε¬ 
νούμενα βρέφη και νήπια σε συνεργασία με το προσω¬ 
πικό των Σταθμών. 


Γ) Το Τμήμα Διοικητικού - Οικονομικού επιμελείται τις 
παντώς είδους διοικητικές και οικονομικές εργασίες 
του Σταθμού. 

Αρθρο 3 

Καθήκοντα Προϊσταμένου Διεύθυνσης 

1. Είναι αρμόδιος και επιμελείται σε συνεργασία με τις 
παιδαγωγούς των Σταθμών για την εφαρμογή των σύγχρο¬ 
νων απόψεων της παιδαγωγικής και της ψυχολογίας. 

2. Εποπτεύει, συντονίζει και κατευθύνει το παιδαγω¬ 
γικό έργο των τμημάτων. 

3. Είναι αρμόδιος για την εύρυθμη λειτουργία των 
Σταθμών. 

4. Εισηγείται στο Δ.Σ των Σταθμών κάθε άλλο θέμα 
που αφορά την λειτουργία, το προσωπικό, τους γονείς 
και την υλικοτεχνική ή υποδομή των Σταθμών όπως: 

Α) Τον αριθμό και τις ειδικότητες του προσωπικού που 
είναι αναγκαίο προκειμένου να διασφαλιστεί η εύρυθμη 
λειτουργία τους. 

Β) Το παιδαγωγικό υλικό και τον πόσης φύσεως εξο¬ 
πλισμό. 

Γ) Τις απαραίτητες εργασίες για την επισκευή και 
συντήρηση των κτηρίων. 

Δ) Την επιμόρφωση του προσωπικού 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες 
αυτού, ώστε να μην δημιουργούνται λειτουργικά προ¬ 
βλήματα στους σταθμούς. 

6. Εγκρίνει και υπογράφει τα αιτήματα των προϊστα¬ 
μένων που αφορούν ανάγκες των τμημάτων τους. 

7. Συνεργάζεται αρμονικά με το τμήμα Διοικητικού - 
Οικονομικού το οποίο οφείλει να παρέχει κάθε στοιχείο 
για να διασφαλισθεί η εύρυθμη λειτουργία των σταθμών 
και η επίτευξη των σκοπών του. 

8. Επιβλέπει την τήρηση όλων των απαραίτητων βι¬ 
βλίων και τηρεί την σφραγίδα των σταθμών. 

Άρθρο 4 

Καθήκοντα Προϊσταμένου 
Τμήματος Προσχολικής Αγωγής 

Είναι υπεύθυνος: 

1. Για την εύρυθμη λειτουργία του τμήματος και την 
τήρηση του κανονισμού λειτουργίας. 

2. Για την παροχή σωστής προσχολικής αγωγής στα 
φιλοξενούμενα βρέφη - νήπια σε συνεργασία με το παι¬ 
δαγωγικό προσωπικό. 

3. Εποπτεύει όλο το προσωπικό του Τμήματος για τη 
σωστή εκτέλεση των καθηκόντων του. 

4. Εισηγείται στη Διεύθυνση τις ανάγκες του Τ μήματος 
σε προσωπικό και πόσης φύσεως εξοπλισμό, καθώς και 
την επιμόρφωση του προσωπικού. 

5. Είναι υπεύθυνος για τις συγκεντρώσεις προσωπικού, 
γονέων. 

6. Τηρεί όλα τα απαραίτητα βιβλία. 

Αρθρο 5 

Καθήκοντα Προϊσταμένου 
Τμήματος Διοικητικού - Οικονομικού 

1. Είναι υπεύθυνος για την προμήθεια και τον έγκαιρο 
ανεφοδιασμό των Σταθμών με τα αναγκαία τρόφιμα 

και λοιπά υλικά, που είναι απαραίτητα για την έγκαιρη 
λειτουργία του. 

2. Επιμελείται την εκκαθάριση και πληρωμή κάθε δα¬ 
πάνης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προ¬ 
σωπικού και φροντίζει για την εκκαθάριση μισθών, επι¬ 
δομάτων, προσαυξήσεων κλπ του προσωπικού. 

4. Συνεργάζεται με τον διευθυντή για την κατάρτιση 
του προϋπολογισμού - απολογισμού. 

5. Τηρεί όλα τα απαραίτητα βιβλία. 

Άρθρο 6 

Οργανική Σύνθεση Προσωπικού 

Οι θέσεις Προσωπικού ορίζονται ως εξής: 

Α' ΜΟΝΙΜΟ ΠΡΟΣΩΠΙΚΟ 

1. ΠΕ ΝΗΠΙΑΓΩΓΩΝ 
Θέσεις 4 Βαθμός Δ' - Α' 

2. Κλάδος ΤΕ9 ΒΡΕΦΟΝΗΠΙΟΚΟΜΙΑΣ 
Θέσεις 6 

Βαθμός Δ' - Α' 

3. Κλάδος ΤΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ 
Θέσεις 1 

Βαθμός Δ' - Α' 

4. Κλάδος ΤΕ ΠΛΗΡΟΦΟΡΙΚΗΣ 
Θέσεις 1 

Βαθμός Δ' - Α' 

5. Κλάδος ΤΕ2 ΚΟΙΝΩΝΙΚΩΝ ΛΕΙΤΟΥΡΓΩΝ 
Θέσεις 1 

Βαθμός Δ' - Α' 

6. Κλάδος ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ 
Θέσεις 1 

Βαθμός Δ' - Α' 

7. Κλάδος ΔΕ8 ΒΟΗΘΩΝ ΒΡΕΦΟΝΗΠΙΟΚΟΜΩΝ ΠΑΙ¬ 
ΔΟΚΟΜΩΝ 

Θέσεις 4 
Βαθμός Δ' - Α' 

8. Κλάδος ΔΕ32 ΜΑΓΕΙΡΩΝ 
Θέσεις 2 

Βαθμός Δ' - Α' 

9. Κλάδος ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗΘΟΣ 
ΜΑΓΕΙΡΟΥ) 

Θέσεις 2 
Βαθμός Ε' - Β'’ 

10. Κλάδος ΥΕ 16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις 4 

Βαθμός Ε' - Β'’ 

Β' ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
Μόνιμο Προσωπικό 

1. ΠΕ ΝΗΠΙΑΓΩΓΩΝ (προσωρινός) 

Θέσεις 2 

2. ΤΕ9 ΒΡΕΦΟΝΗΠΙΟΚΟΜΙΑΣ 
Θέσεις 2 

3. ΥΕ14 ΜΑΓΕΙΡΩΝ 
Θέσεις 1 

4. ΥΕ16 ΠΡΟΣΩΠΙΚΟ ΚΑΘΑΡΙΟΤΗΤΑΣ 
Θέσεις 2 

Γ' ΕΠΟΧΙΑΚΟ ΠΡΟΣΩΠΙΚΟ 
Θέσεις 4 

Οι θέσεις των κλάδων ΠΕ Νηπιαγωγών (προσωρινός) 
και ΤΕ Νηπιαγωγών (προσωρινός) μετατρέπονται μόλις 


κενωθούν με οποιονδήποτε τρόπο σε θέσεις κλάδου 
ΤΕ9 Βρεφονηπιοκόμων, σύμφωνα με τις διατάξεις του 
άρθρου 35 ν. 2646/1998. 

Αρθρο 7 

Προϊστάμενοι Υπηρεσιακών Μονάδων 

Κατά το διάστημα κατά το οποίο θα υπηρετούν στο 
Ν.ΠΔ.Δ υπάλληλοι των κλάδων ΠΕ Νηπιαγωγών (προ¬ 
σωρινός) ΤΕ Νηπιαγωγών (προσωρινός) και ΤΕ Βρεφο- 
νηπιοκομίας, ως Προϊστάμενοι της Διεύθυνσης Παιδικού 
Βρεφονηπιακού Σταθμού καθώς και τμήματος Προσχο- 
λικής Αγωγής επιλέγονται από τους κλάδους ΠΕ Νηπια¬ 
γωγών (προσωρινός), ΤΕ Νηπιαγωγών (προσωρινός), ΤΕ 
Βρεφονηπιοκομίας και ΤΕ9 Βρεφονηπιοκομίας. 

Προϊστάμενος του Τμήματος Διοικητικού - Οικονομι¬ 
κού επιλέγεται υπάλληλος του κλάδου ΠΕ 1 Διοικητικού 
- Οικονομικού, ΤΕ17 Διοικητικού - Λογιστικού, ΔΕ Διοικη¬ 
τικού - Λογιστικού και ΔΕΙ Διοικητικού -Λογιστικού. 

Αρθρο 8 

Για το διορισμό, τα καθήκοντα, τους περιορισμούς, 
το χρόνο εργασίας, την αστική ευθύνη, τα δικαιώματα, 
τις άδειες, τις μεταβολές Υπηρεσιακής κατάστασης, το 
προβάδισμα, τις ηθικές αμοιβές, τα πειθαρχικά αδικήμα¬ 
τα, τη λύση της υπαλληλικής σχέσης και την ιατροφαρ¬ 
μακευτική περίθαλψη των υπαλλήλων εφαρμόζονται οι 
εκάστοτε ισχύουσες νομοθετικές διατάξεις. 

Αρθρο 9 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο, καλύπτουν όλους 
τους εργαζόμενους στο Ν.ΠΔ.Δ. ανεξαρτήτως σχέσεως 
εργασίας, καθώς και ορισμένο επιπλέον αριθμό θέσε¬ 
ων για την κάλυψη των υφισταμένων και μελλοντικών 
αναγκών των Υπηρεσιών του Ν.ΠΔ.Δ. 

Η κατανομή του προσωπικού στις Διευθύνσεις - Τμή¬ 
ματα γίνεται πάντα με απόφαση του Προέδρου του Δ.Σ. 
του Ν.ΠΔ.Δ., ανάλογα με τις ανάγκες των Υπηρεσιών, τα 
προσόντα των υπαλλήλων, την πείρα και τις γνώσεις 
αυτών σε ειδικά αντικείμενα, κατά την οποία κατανομή 
θα εξετάζονται και τυχόν ειδικές ανάγκες των υπαλλή¬ 
λων (μητέρες ανηλίκων τέκνων, έγκυες γυναίκες, τόπος 
διαμονής κ.λπ.). 

Προϊστάμενοι Διευθύνσεων και Τμημάτων ορίζονται 
πάντοτε με απόφαση του Προέδρου του Δ.Σ οι κρινό- 
μενοι από το Υπηρεσιακό Συμβούλιο υπάλληλοι, ανα- 
πληρούμενοι σε περίπτωση απουσίας τους ή κωλύματος 
από τον κατά βαθμό αρχαιότερο υπάλληλο της αυτής 
Υπηρεσίας. 

Κάθε άλλη λεπτομέρεια λειτουργίας των επιμέρους 
Υπηρεσιών μη προβλεπόμενη από τον παρόντα Οργα¬ 
νισμό ρυθμίζεται με τον Κανονισμό λειτουργίας του 
Ν.ΠΔ.Δ. 

Ακροτελεύτιο άρθρο 

Από την ψήφιση του παραπάνω Ο.Ε.Υ. προκαλείται δα¬ 
πάνη σε βάρος του πρ/σμου του Νομικού Προσώπου οικ. 
έτους 2007, ο οποίος ενισχύεται από τους ΚΑΠ, τροφεία 
κ.λ.π ύψους περίπου 230.000,00 € (Κ.Α. 10.6011.0001, Κ.Α. 

10.6011.0002, Κ.Α.10.6051) και για τα επόμενα οικονομικά 
έτη το ύψος της δαπάνης θα είναι περίπου 310.000,00 
ευρώ, εφόσον υπηρετεί ο ίδιος αριθμός υπαλλήλων. 

Η απόφαση να δημοσιευθεί στην Εφημερίδα της Κυ- 
βερνήσεως. 

Καβάλα, 20 Σεπτεμβρίου 2007 

Με Εντολή Γενικού Γραμματέα .Περιφέρειας 
Ο Προϊστάμενος Διεύθυνσης 
Ν. ΑΔΑΜΙΔΗΣ 

-♦- 

Αριθμ. 5927 (4) 

Συγκρότηση Επιτροπής άρθρου 8 του ν. 3463/2006 περί 
ονομασίας και μετονομασίας συνοικιών, οδών - πλα¬ 
τειών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 8 του ν. 3463/2006 «Κώ¬ 
δικας Δήμων και Κοινοτήτων». 

2. Τις διατάξεις του ν. 2503/1997. 

3. Το υπ’ αριθμ. 140/18.4.2007 έγγραφο της Τ.Ε.Δ.Κ. 
Ν. Ηλείας με το οποίο ορίζονται οι εκπρόσωποι αυτής 
μαζί με τους αναπληρωτές τους ως μέλη της ανωτέρω 
Επιτροπής. 

4. Το υπ’ αριθμ. 2642/21.3.2007 έγγραφο της Δ/νσης Β/ 
θμιας Εκπαίδευσης Ηλείας, με το οποίο μας προτείνουν 
εκπαιδευτικούς ως μέλη της Επιτροπής, αποφασίζουμε: 

Συγκροτούμε την Επιτροπή του άρθρου 8 του 
ν. 3463/2006 για την ονομασία και μετονομασία συνοι¬ 
κιών, οδών - πλατειών από τους εξής: 

1. Την Διευθύντρια της Δ/νσης Τοπ. Αυτ/σης και Δ/σης 
Ν. Ηλείας, ως πρόεδρο. 

2. Τον Γιατρό Διονύσιο, Αντιπρόεδρο της ΤΕΔΚ και 
Δημοτικό Σύμβουλο Γαστούνης, με αναπληρωτή του τον 
Αρβανίτη Κων/νο, μέλος του Δ.Σ. της ΤΕΔΚ Ν. Ηλείας 
και Δημοτικό Σύμβουλο Ωλένης. 

3. Τον Γιαννακόπουλο Γρηγόρη, μέλος του Δ.Σ. της 
Τ.Ε.Δ.Κ και Δημοτικό Σύμβουλο Τραγανού, με αναπλη¬ 
ρωτή του τον Θανασούλα Σωτήριο, μέλος του Δ. Σ. της 
ΤΕΔΚ και Δημοτικό Σύμβουλο Βουπρασίας. 

4. Την Αντζουλή Ευγενία, προϊσταμένη Εκπ/κών Θεμά¬ 
των Δ/νσης Ν. Ηλείας, με αναπληρωτή της τον Σπανό 
Αντώνιο, εκπαιδευτικό του Γ. Λυκείου Πελοπίου. 

5. Τη Σκλαβογιάννη Παναγιώτα, εκπαιδευτικό 3ου Γυ¬ 
μνασίου Πύργου (αποσπασμένη στη Δ/νση Δ.Ε. Ν. Ηλεί¬ 
ας) με αναπληρώτρια της την Αθανασοπούλου Ελένη, 
εκπαιδευτικό του 2ου Γ. Λυκείου Πύργου. 

Γ ραμματέα της εν λόγω Επιτροπής ορίζουμε την Σκού- 
τα Μαρία, κλάδου ΠΕ Διοικητικού Οικον., υπάλληλο της 
Δ/νσης Τοπ. Αυτ/σης και Δ/νσης Ν. Ηλείας με αναπλη- 
ρώτριά της την Παπαδοπούλου Όλγα, υπάλληλο της 
ιδίας υπηρεσίας και του αυτού κλάδου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 30 Απριλίου 2007 

Ο Γ ενικός Γ ραμματέας Περιφέρειας 
ΣΠ. ΣΠΥΡΙΔΩΝ 


Αριθμ. 69288/5391 (5) 

Έγκριση πρόσληψης με σύμβαση μίσθωσης έργου στο 
Δήμο Φλώρινας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση διατάξεων του ν. 2190/1994 
και άλλες διατάξεις» (ΦΕΚ 206/8.10.1997 τ. Α'). 

2. Την υπ’ αριθμ. ΔΙΠΠ/Φ.ΕΓΚΡ.1/222/9285/9286/10650/ 
1.6.2007 απόφαση της Επιτροπής του άρθρου 2, παρ. 1 
της Π.Υ.Σ. 33/27.12.2006 και την υπ’ αριθμ. 31032/27.6.2007 
απόφαση κατανομής του Υφυπουργού Ε.Δ.Δ. και Α.Π. 
με τις οποίες εγκρίθηκε η σύναψη σύμβασης μίσθωσης 
έργου δύο (2) ατόμων στο Δήμο Φλώρινας. 

3. Τη σχετική βεβαίωση που προβλέπεται από το άρ¬ 
θρο 6 του ν. 2527/1997. 

4. Την υπ’ αριθμ. 51/2007 απόφαση του Δημοτικού Συμ¬ 
βουλίου Φλώρινας, αποφασίζουμε: 

Εγκρίνουμε τη σύναψη σύμβασης μίσθωσης έργου 
δύο (2) ατόμων ΥΕ εργάτες γενικών καθηκόντων με το 
Δήμο Φλώρινας για ένα (1) έτος. 

Το έργο που θα εκτελεστοί είναι η συλλογή και μετα¬ 
φορά αδέσποτων σκύλων στο χώρο του κυνοκομείου. 

Τόπος εκτέλεσης του έργου θα είναι ο χώρος του 
κυνοκομείου. 

Η αμοιβή των αναδοχών ανέρχεται στο ποσό των 
22.800,00 € συμπεριλαμβανομένου του ΦΠΑ για ένα (1) 
έτος. 

Το αντικείμενο της σύμβασης δεν ανάγεται στον κύ¬ 
κλο των καθηκόντων των υπαλλήλων του Δήμου. 

Η ανωτέρω σχέση εργασίας αποτελεί γνήσια σύμβαση 
έργου και δεν υποκρύπτει εξαρτημένη εργασία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 20 Ιουλίου 2007 

Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Αριθμ. 18981 (6) 

Σύσταση προσωρινών προσωποπαγών θέσεων Ιδιωτικού 
Δικαίου Αορίστου Χρόνου στον Δήμο Ωραιοκάστρου 
στις οποίες κατατάσσεται το πλεονάζον προσωπι¬ 
κό της Δημοτικής Επιχείρησης Τοπικής Ανάπτυξης 
Ωραιοκάστρου (Δ.Ε.Τ.Α.Ω.). 

Ο ΔΗΜΑΡΧΟΣ ΩΡΑΙΟΚΑΣΤΡΟΥ 

(Αριθμ. απόφ. 115/26.9.2007) 

Έχοντας υπόψη: 

1. Τις διατάξεις του ν. 3463/2006 (ΦΕΚ 114 Α78.6.2006) 
άρθρο 269. 

2. Τις διατάξεις του ν. 3584/2007 (ΦΕΚ 143 Α'/ 
28.6.2007). 

3. Την υπ’ αριθμ. 24595/18.7.2007 (ΦΕΚ 1552 Β'/17.8.2007) 
απόφαση του Γ ενικού Γ ραμματέα της Περιφέρειας Κε¬ 
ντρικής Μακεδονίας που αφορά την προσαρμογή των 
καταστατικών σκοπών της Δημοτικής Επιχείρησης Το¬ 
πικής Ανάπτυξης Ωραιοκάστρου (Δ.Ε.Τ.Α.Ω.), σύμφωνα 

με το άρθρο 269 του ν. 3463/2006 (ΦΕΚ Α' 114/8.6.2006) 
«ΚΥΡΩΣΗ ΚΩΔΙΚΑ ΔΗΜΩΝ και ΚΟΙΝΟΤΗΤΩΝ», προς τις 
προβλέψεις του άρθρου 254 του ίδιου νόμου, και τη 
μετατροπή της σε Δημοτική Κοινωφελή Επιχείρηση 
Ωραιοκάστρου (ΔΗ.Κ.Ε.Ω). 

4. Την υπ’ αριθμ. 439/2007 απόφαση του Δημοτικού Συμ¬ 
βουλίου Ωραιοκάστρου που αφορά την Σύσταση προσω¬ 
ρινών προσωποπαγών θέσεων Ιδιωτικού Δικαίου Αορίστου 
Χρόνου στο Δήμο Ωραιοκάστρου και μεταφορά του πλεο- 
νάζοντος προσωπικού της Δημοτικής Επιχείρησης Τοπικής 
Ανάπτυξης Ωραιοκάστρου (Δ.Ε.Τ.Α.Ω.). στις θέσεις αυτές. 

5. Τα στοιχεία των ατομικών φακέλων των υπαλλήλων, 
αποφασίζουμε: 

Συστήνουμε τις παρακάτω προσωρινές Προσωποπα¬ 
γείς θέσεις Ιδιωτικού Δικαίου Αορίστου Χρόνου στον 
Δήμο Ωραιοκάστρου στις οποίες κατατάσσεται το πλε- 
ονάζον προσωπικό της Δημοτικής Επιχείρησης Τοπικής 
Ανάπτυξης Ωραιοκάστρου (Δ.Ε.Τ.Α.Ω.) ως κατωτέρω: 

1. Μία (1) προσωρινή Προσωποπαγή θέση Ιδιωτικού 
Δικαίου Αορίστου Χρόνου κλάδου: ΠΕ ΜΗΧΑΝΙΚΩΝ 
ΑΓΡΟΝΟΜΩΝ -ΤΟΠΟΓΡΑΦΩΝ ΜΗΧΑΝΙΚΩΝ. 

2. Μία (1) προσωρινή Προσωποπαγή θέση Ιδιωτικού 
Δικαίου Αορίστου Χρόνου κλάδου: ΠΕ ΔΑΣΟΛΟΓΩΝ. 

3. Μία (1) προσωρινή Προσωποπαγή θέση Ιδιωτικού 
Δικαίου Αορίστου Χρόνου κλάδου: ΤΕ ΜΗΧΑΝΙΚΩΝ ΠΟ¬ 
ΛΙΤΙΚΩΝ ΜΗΧΑΝΙΚΩΝ ΔΟΜΙΚΩΝ ΕΡΓΩΝ. 

4. Μία (1) προσωρινή Προσωποπαγή θέση Ιδιωτικού 
Δικαίου Αορίστου Χρόνου κλάδου: ΤΕ ΒΙΒΛΙΟΘΗΚΟ- 
ΝΟΜΩΝ. 

5/Επτα (7) προσωρινές Προσωποπαγείς θέσεις Ιδιω¬ 
τικού Δικαίου Αορίστου Χρόνου κλάδου: ΔΕ ΔΙΟΙΚΗΤΙ¬ 
ΚΩΝ. 

6. Μία (1) προσωρινή Προσωποπαγή θέση Ιδιωτικού 
Δικαίου Αορίστου Χρόνου κλάδου: ΔΕ ΤΕΧΝΙΤΩΝ (ΗΛΕ- 
ΚΤΡΟΣΥΓΚΟΛΗΤ ΩΝ). 

7. Μία (1) προσωρινή Προσωποπαγή θέση Ιδιωτικού 
Δικαίου Αορίστου Χρόνου κλάδου: ΔΕ ΤΕΧΝΙΤΩΝ (ΗΛΕ¬ 
ΚΤΡΟΤΕΧΝΙΤΩΝ). 

8. Μία (1) προσωρινή Προσωποπαγή θέση Ιδιωτικού 
Δικαίου Αορίστου Χρόνου κλάδου: ΔΕ ΤΕΧΝΙΤΩΝ (ΕΛΑΙ¬ 
ΟΧΡΩΜΑΤΙΣΤΩΝ). 

9. Πέντε (5) προσωρινές Προσωποπαγείς θέσεις Ιδιω¬ 
τικού Δικαίου Αορίστου Χρόνου κλάδου: ΥΕ ΕΡΓΑΤΩΝ 

10. Μία (1) προσωρινή Προσωποπαγή θέση Ιδιωτικού 
Δικαίου Αορίστου Χρόνου κλάδου: ΥΕ ΓΕΝΙΚΩΝ ΚΑΘΗ¬ 
ΚΟΝΤΩΝ (ΥΔΡΑΥΛΙΚΩΝ). 

11. Δύο (2) προσωρινές Προσωποπαγείς θέσεις Ιδιω¬ 
τικού Δικαίου Αορίστου Χρόνου κλάδου: ΥΕ ΓΕΝΙΚΩΝ 
ΚΑΘΗΚΟΝΤΩΝ. 

12. Μία (1) προσωρινή Προσωποπαγή θέση Ιδιωτικού Δι¬ 
καίου Αορίστου Χρόνου κλάδου: ΥΕ ΤΗΛΕΦΩΝΗΤΡΙΩΝ. 

Έχουν προβλεφθεί οι σχετικές πιστώσεις στον προ¬ 
ϋπολογισμό του Δήμου μας για την ανωτέρω απόφα¬ 
ση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ωραιόκαστρο 26 Σεπτεμβρίου 2007 

Ο Δήμαρχος 
ΝΙΚΟΛΑΟΣ ΜΠΑΤΟΣ 


Αριθμ. 10385 (7) 

Τροποποίηση Εσωτερικού Κανονισμού Οργανώσεως 
λειτουργίας και προσωπικού του ΑΟΣΑΚ. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του ν. 3704/1957 «περί κυρώσεως της 
αριθμ. 158/1956 πράξεως του Υπουργικού Συμβουλίου, 
περί συστάσεως ΑΟΣΑΚ (αρθρ. 1 παρ. 8)». 

2. Τις ισχύουσες και για τον ΑΟΣΑΚ διατάξεις των 
άρθρων 1 παρ. 4, 5 παρ. 2,6 παρ. 2, 3 και 4, 7 παρ. 1 και 
2, 8 παρ. 1 και 2,13 παρ. 1 και 2 και 14 παρ. 1 και 2 του 
ν.δ. 2488/1953 «περί Οργανισμού Κωπαΐδας». 

3. Τις υπ’ αριθμ. 119793/24.6.1982 (ΦΕΚ 436/Β724.6.1982) 
και 99090/159/Φ28.1/24.4.1985 κοινές υπουργικές αποφά¬ 
σεις των Υπουργών Προεδρίας Κυβερνήσεως και Γεωρ- 
γίας «περί ανασύνθεσης του Δ.Σ. του ΑΟΣΑΚ». 

4. Τις διατάξεις των ν. 2503/1997, 2647/1998 και 
3399/2005. 

5. Τον Εσωτερικό Κανονισμό Οργανώσεως Λειτουργίας 
και προσωπικού του Αρδευτικού Οργανισμού Στυμφα- 
λίας Ασωπού (ΑΟΣΑΚ) που εγκρίθηκε με την υπ’ αριθμ. 
5203/512/260/16.6.1960 απόφαση του Υπουργού Γεωργίας, 
όπως έχει τροποποιηθεί και ισχύει. 

6. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά όργανα, 
που κυρώθηκε με το άρθρο πρώτο του π.δ. 63/2005 
(ΦΕΚ 98Α'), που ρυθμίζουν τον έλεγχο των δαπανών που 
προκαλούν οι διοικητικές κανονιστικές πράξεις. 

7. Την υπ’ αριθμ. 19/24.5.2007 απόφαση του Διοικητικού 
Συμβουλίου του ΑΟΣΑΚ, περί τροποποίησης των άρθρων 
4, 6 και 7 του παραπάνω κανονισμού, αποφασίζουμε: 

Τροποποιούμε τον ισχύοντα Εσωτερικό Κανονισμό Οργα- 
νώσεως λειτουργίας και προσωπικού ΑΟΣΑΚ ως εξής: 

1. Το άρθρο 4 (Δ/ση του Οργανισμού) αντικαθίσταται 
όπως παρακάτω: Ο ΑΟΣΑΚ διοικείται από δεκαμελές 
Διοικ/κό Συμβούλιο αποτελούμενο από τους: 1) Ένα 
υπάλληλο εκπρόσωπο της Δ/νσης Γεωργίας Ν. Κοριν¬ 
θίας, 2) τον προϊστάμενο της Δ/νσης Εγγ. Βελτιώσεων 
Ν. Κορινθίας 3) ένα υπάλληλο εκπρόσωπο της Δ/νσης 
Αγροφυλακής Ν. Κορινθίας, 4) δυο εκπροσώπους του Υπ. 
Αγρ. Ανάπτυξης και Τροφίμων που ορίζονται από τον 
οικείο Υπουργό, 5) πέντε αιρετά μέλη ως εκπροσώπους 
των αρδευομένων περιοχών όπως κατωτέρω: 

Δύο (2) εκπρόσωποι της περιοχής Βόχας (των Δήμων 
Ασσου - Λεχαίου, Βόχας, Βέλου - Νεράτζας και των 
υπαγομένων σ’ αυτούς Δημ. Διαμερισμάτων. 

Ένας (1) εκπρόσωπος περιοχής Σικυώνας (του Δήμου 
Σικυώνας και των υπαγομένων σ’ αυτόν Δημ. Διαμερι¬ 
σμάτων. 

Ένας (1) εκπρόσωπος περιοχών Στυμφαλίας - Νεμέας 
(του Δήμου Νεμέας και Στυμφαλίας και των υπαγομένων 
σ’ αυτούς Δημ. Διαμερισμάτων καθώς και των Κοινοτή¬ 
των Αγ. Νικολάου και Σκοτεινής Ν. Αργολίδας). 

Ένας (1) εκπρόσωπος περιοχής Κορίνθου (του Δήμου 
Κορίνθου και των υπαγομένων σ’ αυτόν Δημοτικών Δια¬ 
μερισμάτων). 

Του Συμβουλίου θα προεδρεύει ο κατά βαθμό ανώτε¬ 
ρος υπάλληλος και μεταξύ ισοβαθμών ο αρχαιότερος. 

Τα μέλη του Συμβουλίου ορίζονται με ισάριθμους ανα¬ 
πληρωτές, με απόφαση του Γεν. Γραμμ. Περιφέρειας 
Πελ/σου ή κατά Νόμο αρμοδίου οργάνου. 

2. Στο αρθρ. 6 παρ. 1 αντικαθίσταται η φράση «Το Δ.Σ. 
ευρίσκεται εν απαρτία παρισταμένων οκτώ (8) τουλά¬ 
χιστον εκ των μελών αυτού» με τη φράση «Το Δ.Σ. βρί¬ 
σκεται σε απαρτία όταν παρίστανται έξι (6) τουλάχιστον 
από τα μέλη αυτού». 

Από τις διατάξεις της απόφασης αυτής προκαλείται 
δαπάνη ύψους δέκα χιλιάδες ευρώ (10.000,00) σε βάρος 
του ΚΑΕ 264 «Αποζημίωση για συμμετοχές σε Συμβού¬ 
λια» του προϋπολογισμού του Α.Ο.Σ.Α.Κ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 7 Σεπτεμβρίου 2007 

Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 

-♦- 

(7) 

Συγκρότηση Επιτροπών Δημοπρασιών έτους 2007 
του ν. 3316/2005. 

Η ΔΗΜΑΡΧΙΑΚΗ ΕΠΙΤΡΟΠΗ ΑΧΙΛΛΕΙΩΝ 
(Αριθμ. αποφ. 63/2007) 

Έχοντας υπόψη: 

α) το 21 παρ. 1 του ν. 3316/2005, 

β) το αρθρ. 5 παρ. 2 περ. ιβ' του ν. 3469/2006, 

γ) το υπ’ αριθμ. 1536/22.8.2007 έγγραφο του Τ.Ε.Ε. - Τμ. 
Κέρκυρας, 

δ) το υπ’ αριθμ. 7146/10.8.2007 έγγραφο της ΤΥΔΚ και 
μετά από διαλογική συζήτηση, αποφασίζει ομόφωνα: 

Α. Συγκροτεί Επιτροπή για τη διεξαγωγή διαγωνισμού 
για την ανάθεση της μελέτης με τίτλο: «ΣΧΟΑΠ Δήμου 
Αχίλλειων», αποτελούμενη από τους: 

1. Παπαδοπούλου Εμμανουέλα, αρχιτέκτονα μηχανικό 

- Δημοτ. Υπάλληλο Αχίλλειων, Πρόεδρο της Επιτροπής, 
και αναπληρωτή αυτής τον Μουρίκη Γεράσιμο, πολιτικό 
μηχανικό - Δημοτ. Υπάλληλο Αχίλλειων. 

2. Πεβεράτου Μαρία - Αναστασία, αρχιτέκτονα μηχα¬ 
νικό - υπάλληλο της ΤΥΔΚ της Π.Ι.Ν. και αναπληρώτρια 
αυτής την Μπαλή Θεοδώρα, πολιτικό μηχανικό - υπάλ¬ 
ληλο της ΤΥΔΚ της Π.Ι.Ν 

3. Κορωνάκη Σπυρίδωνα, πολιτικό μηχανικό, εκπρόσωπο 
του Τμήματος Κέρκυρας του Τεχνικού Επιμελητηρίου Ελ¬ 
λάδας και αναπληρωτή αυτού την Ζολώτα Αγαθή, αρχιτέ¬ 
κτονα μηχανικό, επίσης εκπρόσωπο του ανωτέρω Φορέα. 

Β. Συγκροτεί Επιτροπή για τη διεξαγωγή διαγωνισμού 
για την ανάθεση της μελέτης με τίτλο: «Ειδική Περιβαλ¬ 
λοντική Μελέτη και πιαεΙθΓ ρΐαη περιοχής ΝαΙυΓα 2000 
<3γ22230005 Κέρκυρα - Κανόνι - Μεσογγή», αποτελού¬ 
μενη από τους: 

1. Παπαδοπούλου Εμμανουέλα, αρχιτέκτονα μηχανικό 

- Δημοτ. Υπάλληλο Αχίλλειων, Πρόεδρο της Επιτροπής, 
και αναπληρωτή αυτής τον Μουρίκη Γ εράσιμο, πολιτικό 
μηχανικό - Δημοτ. Υπάλληλο Αχίλλειων. 

2. Πεβεράτου Μαρία - Αναστασία, αρχιτέκτονα μηχα¬ 
νικό - υπάλληλο της ΤΥΔΚ της Π.Ι.Ν. και αναπληρώτρια 
αυτής την Μπαλή Θεοδώρα, πολιτικό μηχανικό - υπάλ¬ 
ληλο της ΤΥΔΚ της Π.Ι.Ν. 


3. Μαρτζούκο Γεώργιο, μηχανολόγο μηχανικό, εκπρό¬ 
σωπο του Τμήματος Κέρκυρας του Τεχνικού Επιμελη¬ 
τηρίου Ελλάδας και αναπληρωτή αυτού τον Μοναστηρι- 
ώτη Χαράλαμπο, πολιτικό μηχανικό, επίσης εκπρόσωπο 
του ανωτέρω Φορέα. 

Γ. Ορίζεται ότι οι ανωτέρω επιτροπές δύνανται να 
συνεδριάσουν μέχρι 10 (δέκα φορές η κάθε μία). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χρυσίδα, 31 Αυγούστου 2007 
Ο Δήμαρχος 

ΕΡΩΤΟΚΡΙΤΟΣ ΚΑΡΥΔΗΣ 

-♦- 

Αριθμ. 2921 ( 9 ) 

Σύσταση Εκκλησιαστικού Ιδρύματος υπό την επωνυμία 
«“ΤΟ ΧΑΝΙ ΤΗΣ ΒΟΣΤΙΤΣΑΣ” ΟΙΚΟΣ ΕΥΓΗΡΙΑΣ ΣΧΟ- 
ΛΑΖΟΝΤΩΝ ΑΡΧΙΕΡΕΩΝ ΤΗΣ ΙΕΡΑΣ ΜΗΤΡΟΠΟΛΕΩΣ 
ΚΑΛΑΒΡΥΤΩΝ ΚΑΙ ΑΙΓΙΑΛΕΙΑΣ». 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Η Διαρκής Ιερά Σύνοδος της Εκκλησίας της Ελλάδος, 
λαβούσα υπ’ όψη: 

1. Τις διατάξεις των άρθρων 1 παρ. 4,29 παρ. 2, 59 παρ. 
2 και 67 του νόμου 590/1977 «Περί του Καταστατικού 
Χάρτου της Εκκλησίας της Ελλάδος». 

2. Την εντολή του Θεού Ιδρυτή της Εκκλησίας μας και 
Σωτήρος Ιησού Χριστού για την άσκηση της χριστιανι¬ 
κής αγάπης και φιλανθρωπίας. 

3. Τις υποχρεώσεις προς το πλήρωμα της Ιερός Μη- 
τροπόλεως Καλαβρύτων και Αιγιαλείας, και ειδικότερα 
την ανάγκην εξασφαλίσεως συνθηκών μιάς αξιοπρεπούς 
διαβιώσεως και ενός ειρηνικού τέλους Εφησυχαζόντων 
ή Σχολαζόντων Αρχιερέων, επίσης δε Ιερομονάχων και 
λοιπών εκ του Ιερατείου πνευματικών εργατών του Ευ¬ 
αγγελίου. 

4. Τις υφιστάμενες κοινωνικές, πνευματικές και ποιμα¬ 
ντικές ανάγκες της Ιερός Μητροπόλεως Καλαβρύτων 
και Αιγιαλείας και ειδικότερα την Παύλειο αποστολική 
ρήση και εντολή «αλλήλων τα βάρη βαστάζετε» (Γαλ. 6, 
2) και την υπόδειξη «οι καλώς προεστώτες πρεσβύτεροι 
διπλής τιμής αξιούσθωσαν, μάλιστα δε οι κοπιώντες εν 
λόγω και διδασκαλία»(Α' Τιμ. 5,17-18). 

5. Την υπ’ αριθμ. 70/2007 πράξη, και την υπ’ αριθμ. 367/ 
4.6.2007 πρόταση του Σεβασμιωτάτου Μητροπολίτου 
Καλαβρύτων και Αιγιαλείας Αμβροσίου. 

6. Την απο 22.7.2007 γνωμοδότηση της Νομικής Υπη¬ 
ρεσίας της Εκκλησίας της Ελλάδος. 

7. Την από 5.9.2007 απόφαση αυτής, αποφασίζει: 

Συνιστά στην Ιερά Μητρόπολη Καλαβρύτων και Αιγια- 

λείας Εκκλησιαστικό Ίδρυμα υπό την επωνυμία: «“ΤΟ 
ΧΑΝΙ ΤΗΣ ΒΟΣΤΙΤΣΑΣ” ΟΙΚΟΣ ΕΥΓΗΡΙΑΣ ΣΧΟΛΑΖΟΝΤΩΝ 
ΑΡΧΙΕΡΕΩΝ ΤΗΣ ΙΕΡΑΣ ΜΗΤΡΟΠΟΛΕΩΣ ΚΑΛΑΒΡΥΤΩΝ 
ΚΑΙ ΑΙΓΙΑΛΕΙΑΣ». Η οργάνωση, διοίκηση, διαχείριση και 
λειτουργία του Ιδρύματος τούτου θα διέπεται από τις 
διατάξεις του επομένου Κανονισμού. 

ΚΑΝΟΝΙΣΜΟΣ ΛΕΙΤΟΥΡΓΙΑΣ 

του Εκκλησιαστικού Ιδρύματος υπό την επωνυμία: 
«“ΤΟ ΧΑΝΙ ΤΗΣ ΒΟΣΤΙΤΣΑΣ” ΟΙΚΟΣ ΕΥΓΗΡΙΑΣ ΣΧΟΛΑ- 
ΖΟΝΤΩΝ ΑΡΧΙΕΡΕΩΝ ΤΗΣ ΙΕΡΑΣ ΜΗΤΡΟΠΟΛΕΩΣ ΚΑ¬ 
ΛΑΒΡΥΤΩΝ ΚΑΙ ΑΙΓΙΑΛΕΙΑΣ» 

ΚΕΦΑΛΑΙΟ Α' 

Αρθρο 1 

Σύσταση - Επωνυμία -Έδρα - Σφραγίδα 

1. Στη περιφέρεια της Ιερός Μητροπόλεως Καλαβρύ¬ 
των και υπό την εποπτεία και ευθύνη αυτής συνιστάται 
Εκκλησιαστικό Ίδρυμα που θα λειτουργεί ως εξηρτη- 
μένη υπηρεσία της Ιερός Μητροπόλεως αυτοτελούς 
διαχείρισης και μη κερδοσκοπικού χαρακτήρα, με την 
επωνυμία «“ΤΟ ΧΑΝΙ ΤΗΣ ΒΟΣΤΙΤΣΑΣ” ΟΙΚΟΣ ΕΥΓΗΡΙΑΣ 
ΣΧΟΛΑΖΟΝΤΩΝ ΑΡΧΙΕΡΕΩΝ ΤΗΣ ΙΕΡΑΣ ΜΗΤΡΟΠΟΛΕΩΣ 
ΚΑΛΑΒΡΥΤΩΝ ΚΑΙ ΑΙΓΙΑΛΕΙΑΣ», και θα διέπεται από τις 
διατάξεις του παρόντος Κανονισμού. 

2. Έδρα του Ιδρύματος τούτου ορίζεται η έδρα της 
Ιερός Μητροπόλεως Καλαβρύτων και Αιγιαλείας ήτοι 
το Αίγιο Αχαΐας. 

3. Το Ίδρυμα έχει δική του σφραγίδα με δύο (2) επάλ¬ 
ληλους κύκλους, η οποία περιμετρικά εντός πλαισίου 
φέρει τις λέξεις ΙΕΡΑ ΜΗΤΡΟΠΟΛΙΣ ΚΑΛΑΒΡΥΤΩΝ ΚΑΙ 
ΑΙΓΙΑΛΕΙΑΣ «ΤΟ ΧΑΝΙ ΤΗΣ ΒΟΣΤΙΤΣΑΣ» και στο μέσο 
φέρει τον Δικέφαλο Αετό. 

Αρθρο 2 

Σκοπός του Ιδρύματος 

Σκοπός του Ιδρύματος είναι η παροχή και εξασφάλιση, 
χωρίς επιδίωξη επιχειρηματικού κέρδους, σε κατάλλη¬ 
λους και ειδικά εξοπλισμένους χώρους του, διαμονής, 
διατροφής, και κάθε εν γένει περιθάλψεως και πόσης 
άλλης προστασίας, σε εν ενεργεία Αρχιερείς, υπερβά- 
ντας το 70ο έτος ή σχολάζοντας Αρχιερείς ή συντα¬ 
ξιούχους Ιερομονάχους που εγκαταβιούν στον κόσμο και 
συνταξιούχους Πρεσβυτέρους που διατελούν εν χηρεία, 
οι οποίοι έχουν συμπληρώσει το 75ο έτος της ηλικίας 
τους και διετέλεσαν: 

α) Εν ενεργεία Αρχιερείς της Ορθοδόξου Ανατολικής 
Εκκλησίας της Ελλάδος. 

β) Εν ενεργεία Αρχιερείς του κλίματος των Πρεσβυ- 
γενών Ορθοδόξων Πατριαρχείων, καταγόμενοι κατά 
προτίμηση από τον Νομό Αχάίας που επιθυμούν να 
εγκαταβιώσουν στην Ελλάδα. 

Επίσης: 

γ) Ιερομόναχοι, που εργάστηκαν στον κόσμο και δια- 
κρίθηκαν ως πνευματικοί εργάτες του Ευαγγελίου, 
και 

δ) Πρεσβύτεροι εν χηρεία, εφ’ όσον διετέλεσαν στε¬ 
λέχη της τοπικής μας Εκκλησίας και ανάλωσαν τον βίο 
των στο ποιμαντικό έργο της Ιεράς Μητροπόλεως. 

Άρθρο 3 

Εκπλήρωση του σκοπού 

Α) Στους σκοπούς του Ιδρύματος: «ΤΟ ΧΑΝΙ ΤΗΣ ΒΟ- 
ΣΤΙΤΣΑΣ» λογίζονται: 

1. Η κοινωνία της αγάπης, δηλαδή η επικοινωνία των 
ενοίκων μετά των μελών της λοιπής κοινωνίας του Αίγι¬ 


ου και όχι μόνο. Η επικοινωνία αυτή επιτυγχάνεται με τη 
διοργάνωση δεξιώσεων και δείπνων, φιλικών συνάξεων 
πνευματικής αναστροφής, συνεστιάσεων, απογευματι¬ 
νών συναντήσεων για τον πατροπαράδοτο καφέ, μετά 
των ευσεβών ανθρώπων και παραγόντων της τοπικής 
κοινωνίας, με σκοπό την πνευματική ενίσχυση και τρο¬ 
φοδοσία των εκάστοτε προσκαλουμένων, αλλά και προς 
ψυχική τόνωση και ενδυνάμωση των εγκαταβιούντων 
αξιοσεβάστων Κληρικών. Ο χώρος του υπογείου της 
οικίας προορίζεται για την εκπλήρωση του σκοπού αυ¬ 
τού. 

2. Η κατά την προαίρεση και δύναμη των εγκαταβι- 
ούντων Κληρικών απρόσκοπτη τέλεση όλων των ιερών 
Ακολουθιών της Ανατολικής Ορθοδόξου Λατρείας στο 
παρακείμενο παρεκκλήσιο του Αγίου Νεκταρίου. Η κατά 
τις εκάστοτε τελουμένες ιερές Ακολουθίες προσέλευ¬ 
ση και συμμετοχή των ευσεβών χριστιανών τυγχάνει 
ευκταία, ποθητή και ευλογημένη. 

3. Οι δαπάνες του Ιδρύματος νοσηλείας των εγκατα- 
βιούντων Κληρικών σε νοσηλευτικά Ιδρύματα της ημε¬ 
δαπής ή της αλλοδαπής, οποτεδή-ποτε αυτό κρίνεται 
αναγκαίο. 

4. Η άσκηση της φιλανθρωπίας για την χορήγηση 
επιδομάτων σε αναξιοπαθούντες, εφ’ όσον υφίσταται 
ταμειακή ευχέρεια. 

5. Η μέριμνα για την τέλεση της εξοδίου ακολουθίας 
και την ταφή, των καθιερωμένων μνημοσύνων κ.λπ. υπέρ 
των τεθνεώτων. Η μέριμνα αυτή βαρύνει κατά κύριο λόγο 
την Ιερά Μητρόπολη Καλαβρύτων και Αιγιαλείας. 

Β) Η εκπλήρωση του σκοπού του Ιδρύματος θεωρείται 
ικανοποιητική έως πλήρης, εφ’όσον και ένας μόνο Αρχι- 
ερεύς ή Πρεσβύτερος εγκαταβιώνει σε αυτό. 

ΚΕΦΑΛΑΙΟ Β' 

Άρθρο 4 

Διοίκηση του Ιδρύματος 

1. Το Ίδρυμα διοικείται από τριμελές (3μελές) Διοικη¬ 
τικό Συμβούλιο (εφεξής Δ.Σ.), στο οποίο μετέχουν από 
θέσεως: 

α. Ο εκάστοτε Μητροπολίτης Καλαβρύτων και Αιγι- 
αλείας, ως Πρόεδρος, αναπληρούμενος από τον Αντι¬ 
πρόεδρο του Δ.Σ. (τον εκάστοτε Πρωτοσύγκελλο ή τον 
εκάστοτε Γ ενικό Αρχιερατικό Επίτροπο ή άλλον προσο- 
ντούχον Κληρικόν της Ιεράς Μητροπόλεως Καλαβρύτων 
και Αιγιαλείας, σε περίπτωση απουσίας ή κωλύματος 
του Μητροπολίτου). 

β. Ο εκάστοτε Πρόεδρος του Εκκλησιαστικού Συμβου¬ 
λίου του Καθεδρικού Ιερού Ναού Φανερωμένης Αιγίου, 
ως Γραμματέας, αναπληρούμενος από τον Γραμματέα 
της Ιεράς Μητροπόλεως, κληρικό ή λαϊκό, επιλεγόμενο 
και οριζόμενο από τον Σεβασμιώτατο Μητροπολίτη, ως 
Πρόεδρο. 

γ.Ένα από τα μέλη του Διοικητικού Συμβουλίου του 
εν Αιγίω Εκκλησιαστικού Ιδρύματος «Ο ΑΓΙΟΣ ΧΑΡΑ¬ 
ΛΑΜΠΟΣ», ως Ταμία, οριζόμενο δί αποφάσεως του Δ.Σ. 
του, αναπληρούμενος από ένα εκ των εκκλησιαστικών 
υπαλλήλων της Ιεράς Μητροπόλεως, κληρικό ή λαϊκό, 
επιλεγόμενο και οριζόμενο από τον Σεβασμιώτατο Μη¬ 
τροπολίτη, ως Πρόεδρο. 

2. Η θητεία των μελών του Δ.Σ. είναι ισόβιος. Εαν μέλος 
του Δ.Σ. αδυνατεί ή αρνείται να εκπληρώσει τα καθήκο¬ 
ντα του, αντικαθίσταται με έτερο τινα κληρικό της Ιερός 
Μητροπόλεως ή ένα εκ των λαϊκών και ευϋπολήπτων 
προσώπων της κοινωνίας του Αιγίου, επιλεγόμενο και 
οριζόμενο υπό του Σεβασμιωτάτου Μητροπολίτου. Την 
ανάγκη της αντικαταστάσεως κρίνει και αποφασίζει ο 
Σεβασμιώτατος Μητροπολίτης, ως Πρόεδρος. 

3. Η ιδιότητα του μέλους του Δ.Σ. είναι τιμητική και 
άμισθος. 

4. Εάν το Δ.Σ. κρίνει αναγκαίο, μπορεί να διορίζει ει¬ 
δικό πρόσωπο ως Διαχειριστή, στο οποίο ανατίθενται 
η διεκπεραίωση της αλληλογραφίας, η προμήθεια των 
αναγκαίων, ο συντονισμός των εσωτερικών λειτουργιών 
και η γενικότερη επιμέλεια των υποθέσεων του Ιδρύμα¬ 
τος. Με την ιδία απόφαση του Δ.Σ. καθορίζεται και το 
ύψος του μηνιαίου επιδόματος, το οποίο θα χορηγηθεί 
στον ως άνω υπάλληλο, ως ευλογία. 

Αρθρο 5 

Διοικητικό Συμβούλιο 

1. Το Δ.Σ. συγκαλείται από τον Μητροπολίτη ως 
Πρόεδρο επί τη βάσει της Ημερήσιας Διατάξεως, την 
οποία συντάσσει και υπογράφει ο Σεβασμιώτατος Πρό¬ 
εδρος. 

2. Συνεδριάζει στο εντός της κατοικίας Γραφείο του 
Ιδρύματος, όποτε υπάρχει ανάγκη. 

3. Λογίζεται σε απαρτία εάν παρίστανται δύο (2) του¬ 
λάχιστον μέλη, ένα εκ των οποίων είναι απαραιτήτως ο 
Πρόεδρος ή ο νόμιμος Αναπληρωτής του. 

4. Οι αποφάσεις του Δ.Σ. λαμβάνονται κατά πλειο- 
ψηφία. Σε περίπτωση ισοψηφίας υπερισχύει η ψήφος 
του Προέδρου. 

Άρθρο 6 

Αρμοδιότητες του Προέδρου 

1. ΤοΊδρυμα υπόκειται στην πνευματική και διοικητική 
εποπτεία του Σεβασμιωτάτου Προέδρου του, ο οποίος 
ασκεί προληπτικό και κατασταλτικό έλεγχο επί των 
αποφάσεων του Δ.Σ. και αποφασίζει για κάθε θέμα, το 
οποίο δεν προβλέπεται από τον παρόντα Κανονισμό. 

2. Ο Σεβασμιώτατος Πρόεδρος του Δ.Σ. έχει τις ακό¬ 
λουθες αρμοδιότητες: 

α. Εκπροσωπεί το Ίδρυμα ενώπιον κάθε Διοικητικής, 
Δικαστικής, Εκκλησιαστικής και οποιοσδήποτε άλλης 
Αρχής και σε όλες του τις σχέσεις με άλλα Ιδρύμα¬ 
τα, Οργανισμούς, Νομικά ή φυσικά πρόσωπα, εκτός αν 
άλλως αποφασίσει το Δ.Σ. προκειμένου περί ειδικών 
περιπτώσεων. 

β. Συγκαλεί το Δ.Σ. και καταρτίζει την Ημερήσια 
Διάταξη. 

γ. Ενεργεί, με τον Ταμία, την είσπραξη των υπέρ του 
Ιδρύματος προσφερομένων δωρεών. 

δ. Λαμβάνει γνώση όλων των εισερχομένων και εξερ- 
χομένων εγγράφων του Ιδρύματος και υπογράφει όλη 
την αλληλογραφία, τα οικονομικής φύσεως έγγραφα, 
τα συμβόλαια και τις συμβάσεις αυτού. 

ε. Εκτελεί με τον Γραμματέα τις αποφάσεις του Δ.Σ. 
και υπογράφει τα εξερχόμενα έγγραφα. 


Αρθρο 7 

Αρμοδιότητες του Δ.Σ. 

Το Διοικητικό Συμβούλιο έχει τις ακόλουθες αρμο¬ 
διότητες: 

1. Μεριμνά για την ομαλή λειτουργία του Ιδρύματος, 
την υγιεινή διατροφή των περιθαλπομένων, την εξασφά¬ 
λιση όρων μιας άνετης, προ πάντων δε αξιοπρεπούς, 
διαβιώσεως των εγκαταβιούντων, και την παροχή κάθε 
αναγκαίας προστασίας σε αυτούς. 

2. Αποφασίζει για την πρόσληψη και την παύση του προ¬ 
σωπικού (νοσηλευτών, φυσιοθεραπευτών κλπ.), όποτε αυτό 
κρίνεται αναγκαίο, για τα καθήκοντα, τις αρμοδιότητες και 
τις αποδοχές τους, καθώς και για τα λοιπά συναφή ζητήματα 
σύμφωνα πάντα με τις διατάξεις της κειμένης νομοθεσίας. 

3. Διοικεί και διαχειρίζεται την περιουσία του Ιδρύματος. 

4. Ψηφίζει τον Προϋπολογισμό και τον Απολογισμό 
αυτού και υποβάλλει αυτούς προς έγκριση στο Μητρο- 
πολιτικό Συμβούλιο. 

5. Αποφασίζει για την αποδοχή των δωρεών. 

6. Συντάσσει και ψηφίζει τον Εσωτερικό Κανονισμό 
λειτουργίας του Ιδρύματος, τον οποίο υποβάλλει προς 
έγκριση στον οικείο Μητροπολίτη. 

Αρθρο 8 

Καθήκοντα του Γραμματέως και του Ταμία 

1. Ο Γραμματέας του Ιδρύματος είναι υπεύθυνος για 
την εγγραφή και τήρηση των Πρακτικών του Δ.Σ. και 
μεριμνά για την υπογραφή τους. Τηρεί το πρωτόκολλο, 
ενημερώνει τα μητρώα του Ιδρύματος, διεκπεραιώνει 
την αλληλογραφία, εποπτεύει την διασφάλιση του Αρ¬ 
χείου και φυλάσσει την σφραγίδα του Ιδρύματος. 

2. Ο Ταμίας ενεργεί τις εισπράξεις και πληρωμές με δι¬ 
πλότυπα Γραμμάτια Εισπράξεως και Εντάλματα Πληρω¬ 
μών, θεωρημένα από την Ιερά Μητρόπολη Καλαβρύτων 
και Αιγιαλείας. Συντάσσει σε σχέδιο τον Προϋπολογισμό 
και τον Απολογισμό και τηρεί επιμελώς τα βιβλία και τα 
παραστατικά στοιχεία της οικονομικής διαχειρίσεως. 

Αρθρο 9 

Προσωπικό του Ιδρύματος 

1. Το προσωπικό του Ιδρύματος διακρίνεται σε έμμι¬ 
σθο και εθελοντικό (μερικής ή πλήρους απασχολήσεως). 
Το έμμισθο προσωπικό προσλαμβάνεται, απασχολείται, 
αμείβεται και παύεται από το Δ.Σ. κατόπιν αιτιολογη¬ 
μένης αποφάσεως και σύμφωνα με τις διατάξεις της 
κειμένης νομοθεσίας. Στο εθελοντικό προσωπικό συγκα¬ 
ταλέγονται όσοι με τη θέλησή τους και άνευ αμοιβής 
παρέχουν τις υπηρεσίες τους στο Ίδρυμα. 

2. Το προσωπικό, έμμισθο και εθελοντικό διακρίνεται 
περαιτέρω σε Διοικητικό, Ιατρικό, Νοσηλευτικό, Ειδικό 
και Βοηθητικό. Ο λεπτομερής καταμερισμός των θέσεων 
εργασίας θα προβλεφθεί από τον Εσωτερικό Κανονισμό 
λειτουργίας του Ιδρύματος. 

Αρθρο 10 
Τηρούμενα Βιβλία 

ΤοΊδρυμα έχει ιδία διαχείριση, τηρεί δε τα απαραί¬ 
τητα από το νόμο διαχειριστικά βιβλία ήτοι: 

1. Βιβλίο Πρωτοκόλλου εισερχομένων και εξερχομένων 
εγγράφων. 

2. Βιβλίο Πρακτικών του Δ.Σ., στο οποίο καταχωρού- 
νται τα Πρακτικά των Συνεδριάσεων αυτού και όλες οι 
Αποφάσεις και Πράξεις του. 

3. Βιβλίο Υλικού στο οποίο να καταγράφονται τα πάγια 
κινητά περιουσιακά στοιχεία του Ιδρύματος (χρεόγρα¬ 
φα, ειδικές αξίες κλπ.) 

4. Βιβλίο ακίνητης περιουσίας του Ιδρύματος (Κτη¬ 
ματολογίου), στο οποίο πρέπει να καταγράφονται όλα 
τα ακίνητα στοιχεία που ανήκουν στην περιουσία του 
Ιδρύματος και το οποίο πρέπει να είναι θεωρημένο σύμ¬ 
φωνα με όσα προβλέπει η ισχύουσα νομοθεσία. 

5. Βιβλίο Απογραφών και Ισολογισμού. 

6. Διπλότυπα Εισπράξεων και Εντάλματα Πληρωμών 
αριθμημένα και θεωρημένα από την οικεία Μητρόπο¬ 
λη. 

7. Βιβλίο Ταμείου αριθμημένο και θεωρημένο από την 
οικεία Μητρόπολη. 

8. Βιβλίο Εισαγωγής - Εξόδου εγκαταβιούντων και 
περιθαλπομένων και ιστορικού μητρώου αυτών. 

9. Τα αναγκαία βιβλία για την παρακολούθηση της δια- 
χειρίσεως των μισθώσεων, βιβλίο αποθήκης τροφίμων 
και υλικών, βιβλίο ελέγχου σιτιζομένων κ,λπ. 

Απαντα τα βιβλία θεωρούνται από τον Πρόεδρο του 
Ιδρύματος. 

Αρθρο 11 

Πόροι του Ιδρύματος 

1. Τα έσοδα και τα έξοδα του Ιδρύματος προσδιορίζο¬ 
νται από τον Προϋπολογισμό Εσόδων και Εξόδων κατά 
το οικονομικό έτος, το οποίο αρχίζει την 1η Ιανουάριου 
εκάστου έτους και λήγει την 31η Δεκεμβρίου του ίδιου 
έτους. Την ευθύνη για την εξασφάλιση και παροχή των 
αναγκαίων πόρων προς την απρόσκοπτη λειτουργία του 
Ιδρύματος έχει η Ιερά Μητρόπολη Καλαβρύτων και Αιγια- 
λείας, η οποία καταβάλλει εκ των ιδίων αυτής πόρων τα 
χρήματα που απαιτούνται κατ’ έτος προς εξισορρόπηση 
των μεγεθών του Απολογισμού του Ιδρύματος. Η χρη¬ 
ματοδότηση της Ιεράς Μητροπόλεως, η οποία συμπλη¬ 
ρώνει την αρχική προσφορά μέρους των Μετοχών της 
«ΜΕΤΟΧΙ Α.Ε.», απονέμεται έναντι των κόπων, μόχθων και 
θυσιών των εργατών του Ευαγγελίου, όσοι εγκαταβιώ- 
νουν στο Ίδρυμα, εμπιστευόμενοι την φροντίδα για τα 
τέλη της ζωής των στην στοργική μέριμνα της Τοπικής 
Εκκλησίας, εκφραζόμενη και υλοποιούμενη μέσω των 
επιγενομένων. 

2. Τα εκ του πακέτου των χορηγηθεισών Μετοχών της 
«ΜΕΤΟΧΙ Α.Ε.» μερίσματα. 

3. Οι εκούσιες προσφορές των εγκαταβιούντων και 
περιθαλπομένων. 

4. Οι εκ Χρεωγράφων κ.λπ. τίτλων, μεριδίων Ε.Π.Ε. 
πρόσοδοι κ.α. 

5. Οι εκάστοτε επιχορηγήσεις των Ιερών Ναών, Μονών, 
Προσκυνημάτων και Ιδρυμάτων της Ιεράς Μητροπόλε¬ 
ως. 

6. Οι επιχορηγήσεις της Ιεράς Συνόδου της Εκκλησίας 
της Ελλάδος, οι Κρατικές επιχορηγήσεις, επιχορηγήσεις 
από ειδικά προγράμματα της Ευρωπαϊκής Ενώσεως, 
επιχορηγήσεις εκ μέρους της Νομαρχιακής ή Τ οπικής 


Αυτοδιοίκησης, Οργανισμών και άλλων Νομικών Προ¬ 
σώπων Δημοσίου ή Ιδιωτικού Δικαίου, επιχορηγήσεις εκ 
μέρους φυσικών προσώπων όπως και κάθε άλλη νόμιμη 
επιχορήγηση. 

7. Οι κληρονομιές, κληροδοσίες, δωρεές και πάσης 
μορφής προσφορές φυσικών ή Νομικών Προσώπων. 

8. Τα από σύναψη δανείων χρηματικά ποσά. 

9. Τα από εκποίηση περιουσιακά στοιχεία έσοδα. 

Αρθρο 12 
Διάθεση Πόρων 

Οι πόροι του Ιδρύματος διατίθενται: 

1. Για την διατροφή και την περίθαλψη των εγκατα- 
βιούντων και περιθαλπομένων. 

2. Για την μισθοδοσία του προσωπικού. 

3. Γ ια τις δαπάνες των κοινοχρήστων. 

4. Γ ια τις επισκευές και ανακαινίσεις του κτιρίου. 

5. Γ ια την απόδοση κάθε οφειλής του Ιδρύματος ανα- 
γραφομένης στον Προϋπολογισμό. 

ΚΕΦΑΛΑΙΟ Γ 
ΜΕΤΑΒΑΤΙΚΕΣ ΔΙΑΤΑΞΕΙΣ 
Αρθρο 13 

1. Δικαίωμα χρήσεως των εγκαταστάσεων του Ιδρύ¬ 
ματος έχει ισοβίως ο Μητροπολίτης Καλαβρύτων και 
Αιγιαλείας κ. Αμβρόσιος, είτε ως εν ενεργεία, είτε ως 
σχολάζων Μητροπολίτης. 

2. Κατά την πρώτη εφαρμογή του παρόντος τα μέλη 
του Δ.Σ. ορίζονται ως εξής: 

α. Γραμματέας: Ο Πρωτοπρεσβύτερος Χρήστος Ρέλ- 
λας, Πρόεδρος του Εκκλησιαστικού Συμβουλίου του 
Καθεδρικού Ναού Φανερωμένης Αίγιου με αναπληρω¬ 
τή αυτού τον Πρωτοπρεσβύτερο Ιωάννη Πετρόπουλο, 
Γραμματέα της Ιεράς Μητροπόλεως, και 

β. Ταμίας: Ο Αξιότιμος κ. Βασίλειος Παπαθανασίου, 
Πολιτικός Μηχανικός, Μέλος του Δ.Σ. του Οίκου Ευγη¬ 
ρίας «Ο ΑΓΙΟΣ ΧΑΡΑΛΑΜΠΟΣ» με αναπληρωτή αυτού 
τον Αξιότιμο κ. Νικόλαο Τσάτσαρη, υπάλληλο της Ιεράς 
Μητροπόλεως. 

ΤΕΛΙΚΕΣ ΔΙΑΤΑΞΕΙΣ 
Αρθρο 14 

Προϋποθέσεις προς εγκαταβίωση 

1. Στο Ίδρυμα «ΤΟ ΧΑΝΙ ΤΗΣ ΒΟΣΤΙΤΣΑΣ» εγκαταβιώ- 
νουν μόνον αυτοεξυπηρετούμενα άτομα. Δεν είναι και 
δεν επιτρέπεται να καταστεί Στέγη Χρονίως Πασχό- 
ντων. 

2. Εάν κάποιος εκ των εγκαταβιούντων, προϊούσης 
της ηλικίας, καταστεί ανίκανος προς ιδία εξυπηρέτηση, 
τότε το Δ.Σ. του Ιδρύματος, συνεργαζόμενο με την Δι¬ 
οίκηση του ετέρου Εκκλησιαστικού Ιδρύματος «Ο Αγιος 
Χαράλαμπος», αποφασίζει για τα περαιτέρω, ήτοι την 
μεταφορά του στην Μονάδα Κατάκοιτων του Ιδρύματος 
«Ο Αγιος Χαράλαμπος», λαμβάνον ως μοναδικό κριτήριο 
την εξασφάλιση αρίστων συνθηκών περιθάλψεως του 
κατάκοιτου. 

3. Για την είσοδο του ενδιαφερομένου προς εγκατα- 
βίωση πρέπει να συντρέχουν οι εξής προϋποθέσεις: 

α. Να είναι κληρικός της Ιερός Μητροπόλεως Καλα¬ 
βρύτων και Αιγιαλείας ικανός προς αυτοεξυπηρέτηση, 
έχων συμπληρώσει το 75ο έτος της ηλικίας του, η οποία 
διαπιστώνεται από επίσημο πιστοποιητικό γεννήσεως. 

β. Να υποβληθεί σύντομο βιογραφικό σημείωμα και 
πληροφορίες περί της γενικότερης εκκλησιαστικής δρά- 
σεως του ενδιαφερομένου. 

γ. Να υποβληθεί Πιστοποιητικό Κρατικού Νοσοκομείου, 
που να πιστοποιεί ότι ο ενδιαφερόμενος δεν πάσχει από 
μεταδοτικό ή ψυχικό ή οποιοδήποτε κινητικό νόσημα και 
ότι αυτοεξυπηρετείται. 

δ. Πρόσφατη μικροβιολογική, καρδιολογική και ουρο¬ 
λογική εξέταση. 

ε. Μία πρόσφατη έγχρωμη φωτογραφία διαστάσεων 
μεγέθους ΙΟΧΙδεκ. 

στ. Δήλωση περί των πλησιεστέρων συγγενών, 
ζ. Αντίγραφο της τελευταίας φορολογικής Δηλώσεως 
(επικυρωμένο). 

4. Τα ανωτέρω, συνοδευόμενα από σχετική αίτηση 
του ενδιαφερομένου, υποβάλλονται προς το Δ.Σ. του 
Ιδρύματος, το οποίο και αποφαίνεται οριστικά και αμε- 
τάκλητα περί της εισόδου ή μη του ενδιαφερομένου. 

Αρθρο 15 

Τροποποίηση του Κανονισμού 

Ο παρών Κανονισμός τροποποιείται με απόφαση της 
Δ.Ι.Σ. ύστερα από αιτιολογημένη πρόταση του οικείου 
Μητροπολίτου και του Διοικητικού Συμβουλίου του Ιδρύ¬ 
ματος για τη λήψη της οποίας είναι απαραίτητη η ψή¬ 
φος του Προέδρου. Για κάθε θέμα μη προβλεπόμενο από 
τον παρόντα Κανονισμό περί της Διοικήσεως και της 
Διαχειρίσεως του Ιδρύματος αποφασίζει ο Σεβασμιώ- 
τατος Μητροπολίτης Καλαβρύτων και Αιγιαλείας. 

Άρθρο 16 

Κατάργηση του Ιδρύματος 
Το παρόνΊδρυμα καταργείται με απόφαση της Διαρ¬ 


κούς Ιερός Συνόδου ύστερα από σχετική πρόταση και 
ομόφωνη απόφαση παρουσία όλων των μελών του Δ.Σ. 
του Ιδρύματος και έγκριση του οικείου Μητροπολίτου, 
όταν δεν εκπληρώνει τις εκκλησιολογικές αυτού προϋ¬ 
ποθέσεις και την αποστολή του, όταν παρεκκλίνει του 
σκοπού του και καθίσταται αδύνατη η λειτουργία του, 
ελλείψη εγκαταβιούντων ή όταν δεν λειτουργήσει επί 
δώδεκα (12) συνεχείς μήνες. 

Σε περίπτωση καταργήσεως του Ιδρύματος όλη η 
κινητή και ακίνητη περιουσία του περιέρχεται αυτο¬ 
δικαίως στην Ιερά Μητρόπολη Καλαβρύτων και Αιγια- 
λείας, δυνάμενη να διαθέσει αυτήν για οποιονδήποτε 
παρεμφερή σκοπό. 

Αρθρο 17 

Ισχύς του Κανονισμού 

Η ισχύς του παρόντος Κανονισμού άρχεται από της 
δημοσιεύσεώς του στο Επίσημο Δελτίο της Εκκλη¬ 
σίας της Ελλάδος «ΕΚΚΛΗΣΙΑ» και στην Εφημερίδα της 
Κυβερνήσεως. 

Άρθρο 18 
Κάλυψη δαπάνης 

Από τις διατάξεις του παρόντος Κανονισμού προ- 
καλείται δαπάνη σε βάρος του προϋπολογισμού του 
Νομικού Προσώπου της Ιεράς Μητροπόλεως Καλαβρύ¬ 
των και Αιγιαλείας, το ύψος της οποίας δεν δύναται να 
προσδιορισθεί. 

Ο παρών Κανονισμός να δημοσιευθεί στην Εφημερίδα 
της Κυβερνήσεως. 

Αθήνα, 5 Σεπτεμβρίου 2007 

Του Μακαριωτάτου Προέδρου απουσιάζοντος 
| Ο Νέας Κρήνης και Καλαμαριάς, Προεδρεύων 
Ο Αρχιγραμματεύς 
ΐ Αρχιμ. ΚΥΡΙΛΛΟΣ ΜΙΣΙΑΚΟΥΛΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 ί για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 € ανά 50 σελίδες. 

• Η τιμή πώλησης σε μορφή οά-Γοηπ/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ ίεχ: 210 4071010 ■ ίηίετηβΐ: ΗΙΙρΥ/νννννν.βΙ.ςΓ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ.104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςκ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ://νννννν· 0 ΐ.ατ - ε-ππείΙ: νν?1ΐΓίΐ35ΐ6Γ.6ίί5)ίί.αΓ 












